《追赋台治诸景有怀仓使》
宋代·陈文蔚

日日花光展翠游，芙蓉高树压城头。
招邀风月新添竹，管领湖山数上楼。
欲伴清琴庭舞鹤，不惊使节浦眠鸥。
花开红藕薰风细，恨不同撑柳外舟。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。